กลุ่มรักร่วมเพศโรมาเนียโวยสายการบินเลือกปฏิบัติ
เอเอฟพี -28 ก.พ.48 ฟลอริน บูฮูเชียนูประธานกลุ่มสิทธิมนุษยชนสำหรับชาวรักร่วมเพศของโรมาเนียให้สัมภาษณ์กับสำนักข่าวเอเอฟพีว่า สายการบินทารอมได้ประกาศว่าจะลดราคาค่าตั๋วโดยสารให้กับคู่รักสวีทหวานแหววในวันวาเลนไทน์ แต่ทางสายการบินกลับตั้งเงื่อนไขไว้อย่างชัดเจนว่าจะต้องเป็นคู่รักระหว่างชายหญิงเท่านั้น มันชัดเจนในตัวอยู่แล้วว่านโยบายของสายการบินนี้เป็นการแบ่งแยกพวกรักร่วมเพศออกไป ประธานกลุ่มรักร่วมเพศกล่าว ทั้งนี้เขาได้ส่งหนังสือร้องเรียนถึงสภาต่อต้านการเลือกปฏิบัติแห่งชาติหรือซีเอ็นซีดี ซึ่งทางสภาจะต้องเร่งดำเนินการต่อข้อร้องเรียนนี้ภายใน 30 วัน ซึ่งถ้าทางคณะผู้พิพากษาซีเอ็นซีดีตัดสินว่าสายการบินแห่งนี้มีการเลือกปฏิบัติจริง ทารอมจะต้องจ่ายค่าปรับดำเนินการทางกฎหมายเพื่อชดใช้ต่อความผิดดังกล่าว อย่างไรก็ตามทางประธานกลุ่มยังเกรงว่าจะไม่ได้รับความเป็นธรรมจากคณะลูกขุนเนื่องจากการพิจารณาเรื่องร้องทุกข์ที่ยังไม่มีความชัดเจนเพียงพอ ทั้งนี้เรื่องราวการร้องเรียนเกี่ยวกับการเลือกปฏิบัติมักจะไม่ได้รับการดำเนินการต่อ 
เอเอฟพี -28 ก.พ.48 ฟลอริน บูฮูเชียนูประธานกลุ่มสิทธิมนุษยชนสำหรับชาวรักร่วมเพศของโรมาเนียให้สัมภาษณ์กับสำนักข่าวเอเอฟพีว่า